ภายใน ทำให้สมบูรณ์แบบ ภายนอก
คนที่ทำให้ทุกคนมีความสุขคือคนที่ทุกคนอยากเข้าหา การทำตัวมั่นใจไม่ว่าจริงๆ แล้วคุณจะมั่นใจหรือไม่ก็ตามคือก้าวแรกในการสร้างภาพลักษณ์ที่ดีของคุณ  เชิดหน้าเข้าไว้ การกระทำสำคัญกว่าคำพูด การนั่งหลังให้ตรงและเชิดหน้าไว้จะช่วยคุณดูโดดเด่นและมั่นใจ มองตา เพื่อให้คนรอบข้างรู้ว่าคุณสนใจเขาด้วยการมองตา หากคุณเขินอายและหลบตา คุณจะดูไม่มั่นใจและประหม่า ความมั่นใจไม่ใช่เพียงแต่เซ็กซี่ แต่ยังทำให้ผู้คนเชื่อใจได้เร็วขึ้นอีกด้วย ความสุขเป็นสิ่งที่แบ่งปันได้ง่าย หากคุณเป็นคนตลกและยิ้มง่าย คนรอบตัวจะต้องเข้าหาคุณอย่างแน่นอน  ไม่ใช่เพียงแต่ผู้คนรอบข้างที่จะมีความสุข แต่คุณก็จะมีความสุขเช่นกัน สมองของคุณจะรับรู้การทำงานของกล้ามเนื้อของคุณ ยิ้มและในไม่ช้าคุณจะรู้สึกเช่นนั้นจริงๆ เมื่อคุณรู้สึกไม่ดีทุกอย่างจะเป็นเรื่องยากที่จะทำ ความสมบูรณ์แบบจะง่ายที่จะทำเมื่อคุณรู้สึกว่าคุณดูดีทีสุดแล้ว   ทานอาหารที่มีประโยชน์และพอเพียง เมื่อเราดูแลรูปร่างของเราก็เท่ากับการดูแลตัวเอง การทานธัญพืช และผักผลไม้ไม่เพียงแต่ช่วยควบคุมน้ำหนัก แต่ยังให้พลังงานที่มากกว่า ช่วยลดความเสี่ยงการเกิดโรคร้าย และมีชีวิตที่ยืนยาวมากขึ้น หลีกเลี่ยงอาหารสำเร็จรูปเพราะว่าส่วนใหญ่แล้วอาหารสำเร็จรูปจะให้สารอาหารไม่เพียงพอและมีน้ำตาลสังเคราะห์ที่ไม่ดีต่อสุขภาพ กระฉับกระเฉงอยู่เสมอ การออกกำลังกายจะทำให้ผิวพรรณผุดผ่อง ทำให้นอนหลับได้ง่าย และทำให้สุขภาพดีขึ้นอีกหลายประการ แค่เพียงเดินออกกำลังกายสองถึงสามครั้งต่อสัปดาห์จะช่วยให้จิตใจปลอดโปร่ง ผิวพรรณสดใส และทำให้คุณผ่อนคลาย เพื่อที่จะดูมั่นใจและสวยอย่างแท้จริง คุณจะต้องเชื่อมั่นใจตัวเองก่อน ถึงแม้ว่าจะเป็นเรื่องยากแต่โชคยังดี เพราะอุปสรรคมีเพียงอย่างเดียว นั่นก็คือตัวคุณเอง   เขียนข้อดีของคุณลงมา หาเป็นเรื่องยาก ลองถามคนรอบตัวว่าพวกเขามีความเห็นว่าอย่างไร ลองเพิ่มรายการข้อดีทุกๆ เช้าเมื่อคุณสังเกตเห็นมัน มองโลกในแง่ดี หากคุณพบว่าคุณกำลังมองโลกในแง่ร้าย “หยุดทันที” ความคิดในแง่ลบสามารถควบคุมได้ หากความคิดเหล่านั้นยังคงกลับมาเรื่อยๆ ลองหาอะไรทำให้คุณไม่ว่าง หรือคุณอาจจะเขียนลงบนบันทึกเพื่อระบาย การเก็บอารมณ์ไว้มีแต่จะทำให้เครียดและหงุดหงิด หากคุณไม่เปิดใจ คุณจะไม่สามารถเห็นความสมบูรณ์แบบได้ โลกใบนี้แสนกว้างใหญ่นัก คุณอาจไม่ได้เห็นในทุกแง่มุม ดังนั้นคุณควรมองหลายๆ มุม เอาใจเขามาใส่ใจเรา   การเปิดใจให้กว้างจะทำให้คุณมองโลกในแง่ดี มีความเห็นอกเห็นใจ และเข้าใจมากขึ้น ซึ่งเป็นคุณสมบัติของมนุษย์ทั่วไป คุณจะเปิดใจยอมรับข้อบกพร่องของคุณมากขึ้น ยอมรับข้อเสียของผู้อื่น และมองโลกแตกฉานขึ้น คนรอบตัวคุณก็จะเห็นว่าคุณยอมรับในสิ่งที่พวกเขาเป็น และพวกเขาก็จะยอมรับในตัวคุณเช่นกัน ปล่อยให้สิ่งเป็นไป การพบกับความยุ่งยากจากคนที่ทำร้ายหรือหักหลังคุณจะทำให้คุณเสียสุขภาพจิต ความสุข ความคิดแง่บวก และความมั่นใจคือกุญแจสู่ความสมบูรณ์แบบซึ่งคุณจะไม่สามารถมีได้เลยหากคุณยึดติดกับความเกลียดชังและการแก้แค้น คุณควรอภัย ปล่อยวาง และเดินหน้าต่อไป คุณไม่จำเป็นต้องจมอยู่กับความแค้นอีกต่อไป คุณคนใหม่ คนที่สมบูรณ์แบบดีกว่านั้นมาก ทำตามความฝันไม่ว่าความฝันนั้นจะเป็นอะไร คนที่มีความทะเยอทะยานและมีแรงบันดาลใจจะเป็นผู้ที่ประสบความสำเร็จ   เป้าหมายของคุณอาจเป็นเรื่องที่จับต้องได้หรือไม่ได้ก็ได้ เขียนลงไปบนกระดาษ และข้างๆ กัน เขียนว่าคุณจะไปสู้เป้าหมายนั้นได้อย่างไร ซึ่งเป้าหมายอาจเป็นเรื่องที่จับต้องไม่ได้ เช่น “ฉันอยากจะมั่นใจมากกว่านี้ โดยในสัปดาห์นี้ ฉันจะ 1. เริ่มต้นพูดคุยกับผู้คนใหม่ๆ 2. ฉันจะออกไปต่อหน้าผู้คนเยอะๆ และ 3. ขอเบอร์ผู้ชาย/ผู้หญิงสักคน” หรือ อาจจะเป็นเป้าหมายที่จับต้องได้ “ฉันอยากเก็บเงินให้ได้ 15000 บาทเดือนนี้ โดยวิธีการคือ ฉันจะไม่ออกไปทานข้าวนอกบ้าน ขับรถมอเตอร์ไซด์ไปทำงาน และทำงานล่วงเวลาเพิ่มเดือนละ 15 ชั่วโมง” อย่าย่อท้อ เมื่อเริ่มเห็นผลที่เกิดขึ้น คุณจะเริ่มรู้สึกดีกับตัวเอง ท้ายที่สุดแล้วสิ่งที่ท้าทายที่สุดที่จะทำให้เราสมบูรณ์แบบได้ คือการที่เรา “เชื่อมั่น” ว่าเราสมบูรณ์แบบ หากคุณมีความคิดสร้างสรรค์ ร้องเพลงเป็น วาดรูปสวย หรือเต้นได้ หากคุณเป็นนักกีฬา ออกไปเล่นกีฬา หากคุณมีความรู้ด้านเทคโนโลยี ลองประกอบคอมพิวเตอร์ดู การทำอะไรได้ดีไม่เพียงแต่ทำให้เราดูน่าสนใจและน่าค้นหาแล้ว (ทำให้เรามีเรื่องที่จะพูดมากขึ้น) แต่ยังทำให้มีโอกาสได้พบเจอกับโอกาสดีๆ ใหม่ๆ อีกด้วย  เอาทักษะเหล่านี้มาช่วยให้คุณบรรลุเป้าหมาย หากคุณต้องการที่จะหารายได้ คุณจะทำอย่างไรด้วยทักษะที่คุณมีคุณอาจจะเริ่มต้นธุรกิจของตัวเอง ขายภาพวาดของคุณ หรือหากคุณต้องการลดน้ำหนัก คุณจะใช้ทักษะเหล่านั้นให้เป็นประโยชน์ได้อย่างไร คุณอาจทำอาหารมังสวิรัติหรืออาหารไขมันต่ำ คุณอาจออกไปปั่นจักรยานขึ้นเขา ลองมองที่ตัวคุณว่าคุณทำอะไรได้บ้าง และคุณจะได้คำตอบอย่างง่ายดาย ตัวตนของคุณมีหลายด้าน ไม่ใช่แค่เพียงหน้าตาที่สวยงาม ลองหาอ่านเรื่องราวที่คุณสนใจและพูดคุยกับผู้อื่นดู   เพื่อที่จะยอดเยี่ยมเรื่องรอบด้านและดูมีความรู้ คุณควรวิ่งเข้าหาปัญหาและแก้ปัญหาได้อย่างรวดเร็ว เช่น “ต้มไข่ด้วยไมโครเวฟแล้วระเบิดหรือ? คุณควรใส่เกลือลงไปในน้ำสักหน่อยจะช่วยได้” หรือ “ใช่แล้ว ฉันก็อ่านเจอเหมือนกัน คุณคิดว่าอะไรคือนัยยะสำคัญของการกระทำของจีนในครั้งนี้?” อย่าลืมว่าสิ่งเหล่านี้ส่งผลดีต่อคุณแค่ไหน คุณจะสามารถทำอะไรได้ดีขึ้น ตัดสินใจอย่างรอบคอบมากขึ้น และเข้าใจภาพรวมของหลายๆ อย่าง ยิ่งไปกว่านั้น การเรียนรู้อย่างต่อเนื่องยังมอบโอกาสทางการทำงานและทำให้คุณประสบความสำเร็จทางด้านการเงินมากขึ้น หากคุณฉลาด มั่นใจ และมีทักษะแล้ว ก็ไม่สำคัญเท่ากับคุณนำเอาความสามรถเหล่านั้นมาใช้อย่างถูกวิธี ลองหาโอกาสช่วยเหลือผู้อื่น การเป็นคนฉลาดหลักแหลมและจิตใจงดงามเป็นเรื่องดี แต่ การเป็นคนฉลาดหลักแหลม จิตใจดีงาม มีความเห็นอกเห็นใจ และรู้จักใจ คือคุณได้เข้าใกล้ความสมบูรณ์แบบไปอีกขั้น   ช่วยเหลือผู้อื่น เมื่อคุณพบเห็นใครที่กำลังลำบาก อาจจะกำลังถือของหนักหรือทำโจทย์คณิตศาสตร์ไม่ได้ ยื่นมือเข้าช่วยเหลือ คุณจะทำให้พวกเขายิ้มได้ และคุณก็จะยิ้มได้ สุภาพและเคารพผู้อื่น หากมีใครที่คิดหรือทำตัวแตกต่างจากคุณ ลองถอยออกมามองต่างมุมก่อนที่คุณจะตัดสินเขา คุณอาจไม่รู้ว่าเขาผ่านอะไรมาบ้างและต้องการมองในมุมมองของเขาก่อน การช่วยเหลือผู้อื่นไม่ได้จบลงหลังจากที่คุณช่วยเหลือเขาเสร็จแล้ว คุณจะต้องคิดเผื่อในสถานการณ์ต่อไปเพื่อให้ชีวิตของเพื่อนและสมาชิกครอบครัวของคุณง่ายขึ้น หากคนในบ้านคุณทำอาหาร อาสาล้างจาน หากเพื่อนของคุณไม่มาเรียน เอาสมุดจดไปให้เขา ใช้โอกาสรอบๆ ตัวทำให้โลกนี้น่าอยู่มากขึ้น นอกจากจะดูแลคนรอบตัวแล้ว ยังควรดูแลโลกใบนี้อีกด้วยเพราะว่าเรามีโลกเพียงใบเดียว อย่าทิ้งขยะหรือใช้พลังงานมากเกินไป และใช้ของรีไซเคิลเมื่อมีโอกาส การจะสมบูรณ์แบบนั้นไม่จำเป็นต้องเห็นแก่ตัว แต่ความจริงแล้วคือการเห็นแก่ประโยชน์ของผู้อื่นก่อน   มองความปรารถนาของผู้อื่นเหมือนความปรารถนาของตัวเอง อะไรที่ดีสำหรับคุณอาจไม่ดีสำหรับทุกคน การคิดถึงแต่ตัวเองจะทำให้คุณเป็นคนที่ไม่น่าคบและไม่น่าประทับใจ รักษาคำพูด หากคุณพูดว่าจะทำอะไร ทำมันซะ คุณมีหน้าที่มากมาย ดังนั้นอย่าพูดอะไรที่คุณทำไม่ได้ สิ่งสุดท้ายที่คุณอยากได้คือ การถูกตราหน้าว่าเป็นคนโกหกหรือคนหลอกลวง การรู้จักตัวเองและรู้ว่าคุณเชื่อมั่นในอะไรจะทำให้การตัดสินใจเป็นเรื่อง่ายขึ้นและเป็นคนในแบบที่คุณอยากเป็น อย่าใช้ข้ออ้างในความไม่ซื่อสัตย์หรือการพูดอย่างทำอย่าง หากคุณรู้ว่าสิ่งนั้นถูกต้อง ลงมือได้เลย ไม่จำเป็นต้องสนใจว่าเป็นที่นิยมอยู่หรือไม่ อยู่ใกล้คนที่มีความคิดที่ดี เป็นเรื่องง่ายที่จะตกอยู่ในสังคมที่ไร้มารยาท มองโลกในแง่ร้าย และเติบโตไปในทางที่ไม่ดี การอยู่ใกล้ๆ สังคมแบบนี้จะเป็นอุปสรรคขัดขวางคุณไม่ให้เป็นคนที่สมบูรณ์แบบได้ การรักษาความสะอาดสามารถเป็นสะพานสู้ความสมบูรณ์แบบ ทำชีวิตประจำวันที่ทำให้คุณดูสะอาดและมีกลิ่นหอมตลอดเวลา จำไว้ว่าควรขัดผิว เช่น ข้อศอก คอ และหัวเข่าเป็นประจำ เนื่องจากคุณจะมีแบคทีเรียสะสมเป็นจำนวนมาก ซึ่งจะส่งผลทำให้ข้อศอกของคุณดำหากคุณมีสีผิวที่อ่อน   อาบน้ำทุกวัน เลือกหาสบู่กลิ่นที่คุณชอบ อย่ารู้สึกแปลกที่จะสระผมทุกวัน (ถึงแม้ว่าจะทำให้ผมแห้ง) แต่คุณก็ควรสระทุกวันโดยเฉพาะอย่างยิ่งหลังออกกำลังกาย เลือกใช้แชมพูและครีมนวดผมที่ตรงตามสภาพผมของคุณ และใช้ครีมหมักผมเพื่อช่วยเพิ่มความเงางามของเส้นผม แปรงฟัน (และลิ้น) อย่างน้อยสองครั้งต่อวัน ทำให้เป็นนิสัยก่อนที่จะนอนและหลังตื่นนอนทันที ยาสีฟันที่มีสารฟอกฟันขาวจะยิ่งทำให้ฟันของคุณดูขาวขึ้นอีกด้วย ในขณะที่แปรงฟันควรใช้ไหมขัดฟันและน้ำยาบ้วนปากด้วย นอกจากจะเป็นนิสัยที่ดีแล้วยังช่วยลดความเสี่ยงต่อการเป็นโรคเหงือกและฟันผุอีกด้วย    ใช้สเปรย์ดับกลิ่นกาย ในระหว่างวันร่างกายของเราจะปล่อยกลิ่นและน้ำมันที่ไม่พึงประสงค์ซึ่งจะทำให้เราดูไม่ดี การใช้สเปรย์ดับกลิ่นกายจึงช่วยยับยั้งการเกิดกลิ่นที่ไม่พึงประสงค์จากจุดอับของร่างกาย อย่าใช้น้ำหอมเยอะจนเกินไป ฉีดเบาๆ ให้พอมีกลิ่น การที่คุณฉีดมากเกินไปอาจทำให้คุณมีกลิ่นเหมือนสวนดอกไม้ก็จริง แต่ก็ไม่ใช่เรื่องที่ดีนัก การนอนอย่างน้อย 8 ชั่วโมงนอกจากจะช่วยให้คุณมีพลังและพร้อมสำหรับทุกวันแล้ว ยังช่วยทำให้คุณมีรูปร่างหน้าตาและชีวิตที่ดีอีกด้วย (ช่วยลดร้อยคล้ำใต้ตาอีกด้วย)   การฟื้นฟูจะเพิ่มขึ้นในเวลาที่เราหลับ หมายความว่าผิวของเราจะได้รับสารอาหารในตอนกลางคืนและซ่อมแซมทำให้ผิวดูสุขภาพดีมีออร่า   การนอนและการเผาผลาญถูกควบคุมโดยสมองส่วนเดียวกัน การวิจัยชี้ว่าคนที่นอนเยอะสามารถเผาผลาญไขมันได้มากกว่าคนที่ไม่ได้นอนที่จะสูญเสียกล้ามเนื้อแทน   การนอนหลับจะทำให้สมองของเรามีเวลาที่จะทบทวนความทรงจำ การนอนหลับอย่างเพียงพอไม่เพียงแต่ช่วยให้เรามีความจำที่ดีขึ้น แต่ยังช่วยทำให้มีความคิดสร้างสรรค์อีกด้วย  สมาธิจะดีขึ้นและง่ายต่อการทำสิ่งต่างๆ (และมีผลการเรียนที่ดีขึ้นอีกด้วย) การนอนหลับประมาณ 8 ชั่วโมงต่อคืนช่วยทำให้มีพละกำลัง นักกีฬาที่นอนมากกว่า 10 ชั่วโมงต่อคืนจะมีความเหนื่อยล้าที่น้อยลงและวิ่งได้เร็วขึ้นอีกด้วย การดูแลผิวพรรณจะขึ้นอยู่กับสภาพผิวของคุณ แต่ไม่ว่าคุณจะมีสภาพผิวอย่างไรก็ตาม ก็ควรดูแลผิวให้ดี   รู้จักประเภทของผิวคุณ หากคุณมีผิวแห้ง ควรใช้โฟมล้างหน้าที่มีสารให้ความชุ่มชื้น หากคุณมีผิวมันให้ใช้โฟมบางเบาและปราศจากน้ำมัน ล้างหน้าอย่างน้อยวันละหนึ่งครั้งเพื่อล้างสิ่งสกปรก หากคุณเป็นสิว ใช้ครีมที่มีส่วนผสมของกรดซาลิสิลิค (salicylic acid) หรือ เบนทาโซน เพโรไซด์ (benzoyl peroxide) เพื่อต่อสู้กับสิวด้วยตัวเอง หากวิธีนี้ไม่ได้ผล ควรไปพบแพทย์ผิวหนัง อย่าบีบสิวเอง จะทำให้เกิดรอยแผลเป็นและนำไปสู่ปัญหาอื่นๆ การแต่งหน้าก็มีส่วนช่วยในสถานการณ์ฉุกเฉิน แต่จะทำให้เกิดสิวเพิ่มขึ้นในอนาคต ปกป้องผิวของคุณจากแสงแดด ถึงแม้ว่าจะเพียงแค่ 15 นาทีก็เป็นอันตรายได้ ใช้ครีมบำรุงและลิปบามที่ผสมสารกันแดด SPF 15 โดยเฉพาะคนที่มีสีผิวขาว จะมีโอกาสเกิดจุดด่างดำ ฝ้ากระ จากแดดได้มากกว่าคนผิวคล้ำ อย่าลืมดูแลเล็บ ไม่ว่าคุณจะไว้ยาวหรือตัดสั้นต้องมั่นใจว่าคุณได้ตัดเอาส่วนที่คมออกและทำความสะอาดเสมอ และอย่าลืมเล็บเท้าด้วย ทุกคนมีทรงผมที่ชอบแตกต่างกันไป ลองตัดดูหลายๆ แบบหรือปรึกษานักออกแบบทรงผม  หากคุณพบว่าทรงผมใหม่ทำให้คุณดูดี ดูแลรักษาให้ดี ตัดหรือเล็มผมทุกๆ 6-8 สัปดาห์ และสางผมด้วยหวีตาห่าง แต่ต้องระวังด้วยว่าการหวีผมมากเกินไปอาจทำให้ผมขาดหลุดร่วงได้ หลีกเลี่ยงการใช้ความร้อนสูง การเป่าผมแห้งโดยใช้ความร้อนมากเกินไปจะทำให้ผมอ่อนแอและแห้งเสีย ปล่อยให้ผมแห้งเองตามธรรมชาติให้ได้มากที่สุด ทำตามขั้นตอนเดียวกันสำหรับการดูแลทรงผมผู้ชาย ใครก็ตามี่แต่งหน้าจัดจนเกินไป เป็นการบอกผู้อื่นกลายๆ ว่าพวกเขาหน้าตาไม่ดี แต่งให้ดูเป็นธรรมชาติจะดูสมบูรณ์แบบที่สุด   ใช้แป้งปกปิดความเงา ปัดแก้มและทาลิปบามจะช่วยให้คุณมีแก้มและปากอมชมพู (โดยไม่ทำร้ายคุณ) ปัดมาสคาร่าสักเล็กน้อยเพื่อให้ขนตายาวและงอนหนา หากคุณมีปัญหาเกี่ยวกับผิว (หรือจำเป็นจะต้องแต่งหน้าบ่อย) ควรคุ้นชินกับการใช้คอนซีลเลอร์และรองพื้น แต่งให้ถูกวิธีจะช่วยให้ดูดีได้ แต่ถ้าทำผิดวิธีอาจนำหายนะมาสู่คุณได้ ไม่มีใครที่ดูดีไปทุกอย่าง ความจริงแล้วรูปแบบที่ดูดีกับคุณคือรูปแบบที่คุณรู้สึกมั่นใจมากที่สุด   ไม่ว่าคุณจะเลือกชุดแบบไหนก็ตาม ต้องมั่นใจว่าสะอาด ความสกปรกไม่เคยทำให้ใครดูดี อย่าเอาตัวไปยึดติดกับแฟชั่น แฟชั่นมาแล้วก็ไป การตามแฟชั่นจึงเป็นเรื่องที่เสียเวลาเปล่า ดังนั้นคุณควรหาสไตล์ของตัวเองเพื่อประหยัดเงินและคุณจะมีความสุขมากกว่าเมื่อเป็นตัวของตัวเอง ใส่เสื้อผ้าที่พอดีและเหมาะสม เสื้อผ้าที่คับเกินไปและอึดอัด หรือเสื้อผ้าที่หลวมไปจนคุณต้องใช้มือดึงไว้เพื่อไม่ให้มันหลุด เมื่อลองสวมใส่เสื้อผ้า ลองมองหลายๆ มุมก่อนที่จะซื้อ
มั่นใจไว้ก่อน. ยิ้ม. สุขภาพดี. รักตัวเอง. เปิดใจให้กว้าง. ตามความฝันของคุณ. เก่งด้านใดสักด้านหนึ่ง. ตั้งใจฝึกฝน. แบ่งปัน. เป็นเพื่อนที่ดี. เชื่อมั่นในความคิดของคุณ. รักษาความสะอาดอยู่เสมอ. พักผ่อนให้เพียงพอ. ดูแลผิวพรรณ. ทำผม. เป็นธรรมชาติ. แต่งตัวตามสไตล์ของคุณ.
https://www.wikihow.com/Be-As-Perfect-As-Possible https://www.wikihow.com/Be-As-Perfect-As-Possible https://www.wikihow.com/Be-As-Perfect-As-Possible
On the Inside Carrying It Out On the Outside